เล่นเป็นกลุ่ม เล่นเกมเป็นคู่ เข้าใจวิธีการเล่น ถามคำถาม
ในการเล่นเป็นกลุ่มนั้น จะมีคนตอบคำถามหลายคนและคนถามคำถามหลายคน เพราะฉะนั้นคุณต้องเลือกวิธีที่ยุติธรรมในการกำหนดว่าใครตอบคำถามเป็นคนที่หนึ่ง คนที่สอง คนที่สามต่อไปเรื่อยๆ  การทอยลูกเต๋าก็เป็นวิธีที่ดีในการกำหนดลำดับคนตอบ ให้แต่ละคนทอยลูกเต๋า และคนที่ได้แต้มน้อยที่สุดต้องตอบคำถามก่อน ตามด้วยคนที่แต้มน้อยรองลงมาต่อไปเรื่อยๆ นอกจากนี้คุณก็อาจจะใช้วิธี “เป่ายิ้งฉุบ” เพื่อกำหนดว่าใครเป็นคนตอบก่อน และเป่ายิ้งฉุบใหม่อีกครั้งก่อนเล่นเกมใหม่แต่ละเกม หรือคุณจะใช้ตำแหน่งการนั่งในวงกลมกำหนดลำดับคนตอบคำถามก็ได้ พอคนแรกตอบคำถามหมดแล้ว คนที่อยู่ซ้ายมือของคนตอบคำถามจะเป็นคนถัดไป และเป็นอย่างนั้นไปเรื่อยๆ จนกว่าทุกคนจะตอบคำถามหมดแล้ว เมื่อคุณรู้แล้วว่าใครจะเป็นคนตอบคำถามและเรียงลำดับคนตอบคำถามไว้แล้ว แต่ละคนในกลุ่มก็เริ่มผลัดกันถามคำถามได้เลย คุณอาจจะแบ่งคำถามตามจำนวนคนในกลุ่ม (เช่น กลุ่ม 3 คนสามารถถามคำถามได้คนละ 7 ข้อ) หรือคุณจะผลัดกันถามเป็นวงกลมแล้วให้แต่ละคนถามทีละคำถามก็ได้ ถ้าจำนวนคนไม่สามารถหารด้วย 21 ได้ลงตัว ให้นั่งเป็นวงกลมแล้วให้คนใดคนหนึ่งเป็นคนเริ่มถามคำถาม รอบถัดไปก็ให้คนที่นั่งอยู่ซ้ายมือของคนๆ นั้นเป็นคนเริ่มถามคำถาม ทำแบบนี้ไปเรื่อยๆ จนกว่าทุกคนจะได้ถามคำถามเป็นคนแรก เมื่อคนตอบตอบคำถามครบทั้ง 21 ข้อแล้ว ก็อาจจะเปลี่ยนไปเป็นคนตอบคำถามคนถัดไปตามที่กำหนดไว้แล้ว หรือใช้เวลาสัก 1 นาทีในการกำหนดคนตอบคำถามคนใหม่ด้วยการเป่ายิ้งฉุบหรือโยนเหรียญ เวลาที่คุณเล่นเกมกันแค่สองคน คุณก็อาจจะถามคำถามที่ส่วนตัวหรือลึกซึ้งกว่าเวลาที่คุณเล่นเป็นกลุ่ม ด้วยเหตุนี้ คุณทั้งคู่จึงควรตกลงขอบเขตสำหรับก่อนเล่นเกม (คำถามที่ล้ำเส้น) และสำหรับหลังเล่นเกม (เช่น “เราจะไม่ปฏิบัติต่อกันต่างไปจากเดิมหลังจากที่ตอบคำถามแล้ว”)  เกมนี้อาจทำลายมิตรภาพและความสัมพันธ์ได้อย่างรวดเร็วหากไม่มีการเตรียมการป้องกันที่เหมาะสมไว้ก่อน อย่าถามคำถามที่แม้แต่ตัวคุณเองก็ไม่ได้อยากตอบจริงๆ ถ้าคุณไม่แน่ใจว่าคำถามเหมาะสมหรือไม่ ก็แค่ถามและให้โอกาสอีกฝ่ายเลือกได้ว่าจะตอบคำถามหรือขอเปลี่ยนคำถามใหม่ เวลาที่เล่นกันสองคน วิธีเลือกคนตอบคำถามคนแรกที่ง่ายที่สุดก็คือการโยนเหรียญ พอคุณโยนเหรียญแล้ว ก็ต้องเข้าใจว่าหลังจากที่อีกฝ่ายตอบคำถามหมดแล้ว คุณก็ต้องเป็นฝ่ายตอบคำถามบ้าง อย่าใช้เกมนี้เป็นวิธีที่จะรวบรวมข้อมูลและปฏิเสธที่จะเล่นหลังจากที่คนแรกตอบคำถามไปหมดแล้ว เพราะเกมนี้ควรจะเล่นแบบเท่าเทียมกันเสมอ ถามคำถาม 21 คำถามโดยใช้รายการคำถามล้ำเส้นที่ตกลงกันไว้ก่อนแล้วเป็นแนวทาง ถ้าคุณเล่นเกมนี้กับเพื่อน ให้ถามคำถามที่ทำให้คุณรู้จักเพื่อนมากขึ้น หรือถามเกี่ยวกับมิตรภาพและสิ่งที่เพื่อนชอบ ถ้าคุณเล่นเกมนี้กับคนรัก ให้ถามคำถามเกี่ยวกับชีวิต ภูมิหลัง ความสัมพันธ์ และความต้องการของเขา  เกมนี้เหมาะสำหรับคู่รักที่เพิ่งคบกันและอยากจะรู้จักกันและกันมากขึ้นแบบง่ายๆ และรวดเร็ว นอกจากนี้เกมนี้ก็เหมาะกับการใช้ละลายพฤติกรรมคนที่เพิ่งรู้จักกันใหม่ๆ และควรเน้นไปที่คำถามพื้นฐานที่ช่วยให้ได้รู้จักกันมากขึ้นหรือคำถามไร้สาระมากกว่าคำถามที่ลึกซึ้งหรือส่วนตัว เมื่อคุณถามคำถามหมดแล้ว ให้ผลัดไปตอบบ้าง! ตอบคำถามเดียวกับที่คุณเป็นฝ่ายถาม หรือจะตอบคำถามใหม่เลยก็ได้ ตอบคำถามคนถามแบบเดียวกับที่เขาตอบคุณ และตอบคำถามอย่างซื่อสัตย์และกระชับ ถ้าคุณไม่สบายใจที่จะตอบคำถาม ให้ขอคำถามใหม่อย่างสุภาพ เพราะเกมนี้ควรจะเล่นกันสนุกๆ และไม่ควรนำไปสู่ความโกรธหรือความเจ็บปวดทางอารมณ์ จุดประสงค์ของเกมก็คือการถามคำถามใครสักคน (จะเป็นคนๆ เดียวโดดๆ หรือสมาชิกในกลุ่มสักคนก็ได้) 21 คำถาม ซึ่งคนตอบจะต้องตอบทุกข้ออย่างซื่อสัตย์ แม้ว่าคุณจะเล่นเกมนี้กับเพื่อนที่คุณรู้จักกันมาสักพักแล้วก็ได้ แต่เกมนี้มักจะเหมาะกับการเลือกใครสักคนที่คุณไม่ได้รู้จักดี หรือคนที่คุณอยากรู้จักเขาในระดับที่ลึกซึ้งขึ้นมากกว่า ถ้าคุณไม่ได้มีคนที่คุณเพิ่งรู้จักหรือมีคนที่เพิ่งจีบๆ กันอยู่ ให้ปรับคำถามไปในทางที่คุณจะได้รู้จักกับคนๆ นั้นอย่างลึกซึ้งขึ้น พอคุณเลือกคนที่จะมาตอบคำถามได้แล้ว ให้ระบุว่าคุณอยากรู้อะไรเกี่ยวกับเขาบ้าง ถ้าคุณเลือกเพื่อน คุณอยากรู้เกี่ยวกับภูมิหลังของเขาให้มากขึ้น หรือคุณสนใจแผนการในอนาคตของเขามากกว่า ถ้าคุณเลือกคนรัก คุณอยากรู้เรื่องความรักที่ผ่านมาของเขา หรืออยากรู้ว่าเขารู้สึกอย่างไรกับความสัมพันธ์ ถ้าคุณเล่นเป็นกลุ่ม คุณก็อาจจะกำหนดประเภทของคำถามร่วมกันก็ได้ ซึ่งแต่ละคนก็อาจจะได้ประเภทของคำถามไม่เหมือนกัน หรืออาจจะมีตีมใหญ่ของเกมก็ได้ วิธีการเล่นมีอยู่ 2 แบบ แบบแรกก็คือให้คนถามถามอะไรก็ได้ที่นึกออกและถามแบบสุ่ม แบบที่สองคือให้คู่ (หรือกลุ่ม) เขียนรายการคำถามที่จะนำไปถามแต่ละคนอีกที การเขียนคำถามเอาไว้ล่วงหน้าเป็นทางเลือกที่ง่ายกว่า เพราะทุกคนรู้อยู่แล้วว่าจะเจอคำถามอะไรและมีแนวโน้มที่จะยินดีตอบคำถามมากกว่า การถามคำถามแบบสุ่มอาจจะเป็นทางเลือกที่สนุกกว่า แต่ก็สุ่มเสี่ยงต่อการถามคำถามที่ส่วนตัวเกินไปหรือไม่เหมาะสมมากกว่า ถ้าคุณตัดสินใจเล่นเกมนี้กับคนแปลกหน้าหรือคนรู้จักที่เจอกันในสถานการณ์ใดสถานการณ์หนึ่ง คุณอาจจะพิจารณาถึงสถานการณ์ด้วยเวลาที่ตั้งคำถามบางคำถามหรือทุกคำถาม  ถ้าคุณไปพบปะกับสมาชิกกลุ่มหนังสือหรือกลุ่มนักเขียน คุณก็อาจจะถามคำถามประมาณว่า “หนังสือเล่มโปรดของคุณคืออะไร” หรือ “ถ้าคุณสามารถเป็นตัวละครในนิยายจากหนังสือเล่มไหนก็ได้ คุณจะเป็นใคร” ถ้าคุณไปพบปะกับกลุ่มคนในโบสถ์ คุณก็อาจจะถามคำถามต่อไปนี้ “คุณชอบโคลงกลอน/เรื่องราวไหนในพระคัมภีร์ไบเบิล” หรือ “คุณเริ่มสนใจเรื่องศาสนาครั้งแรกเมื่อไหร่” ถ้าพบปะกับคนใหม่ๆ ที่งานเปิดตัวร้านกาแฟ คำถามของคุณก็อาจจะเป็น “ขนมที่คุณชอบกินคู่กับกาแฟคืออะไร” หรือ “คุณจะยอมงดกาแฟหนึ่งเดือนหรือยอมไม่อาบน้ำหนึ่งอาทิตย์” แม้ว่าหลายคนที่เล่นเกม 21 คำถามจะใช้เกมนี้เป็นวิธีในการถามเซ้าซี้หรือไม่ก็ถามคำถามที่ไม่เหมาะสม แต่คุณก็ต้องเคารพความเป็นส่วนตัวของคนที่ถูกถามด้วย โดยเฉพาะอย่างยิ่งต่อหน้ากลุ่มคน ถ้าเขาอยากจะเลี่ยงไม่ตอบคำถามหรือตอบแบบคลุมเครือ ก็ปล่อยเขาไป หลักการสำคัญคือสิ่งที่ต้องนึกไว้ในใจเสมอเวลาที่เล่นเกมนี้ ปฏิบัติต่อคนที่ถูกถามแบบเดียวกับที่คุณอยากให้คนอื่นปฏิบัติกับคุณเมื่อคุณเป็นฝ่ายตอบคำถาม บางคำถามก็ไม่ควรถามไม่ว่าจะอยู่ในสถานการณ์ไหนก็ตาม ก่อนจะเริ่มเล่นเกม ให้ระบุคำถามที่ไม่นึกถึงใจคนอื่น ไม่มีความคิด หรือหยาบคายมากเกินไป  คำถามเหล่านี้อาจจะเป็นประเภทคำถามกว้างๆ อย่างเซ็กส์และความสัมพันธ์ลึกซึ้ง หรืออาจจะเป็นคำถามแบบเจาะจง เช่น “คุณเคยก่ออาชญากรรมมั้ย” นอกจากนี้คุณยังสามารถกำหนดแนวทางเกี่ยวกับประเภทของคำถามจากตีมได้ด้วย เช่น ถ้าคุณเล่นเกม 21 คำถามที่กลุ่มเยาวชนคริสตจักร คุณอาจจะกำหนดว่า คำถามอย่างน้อยครึ่งหนึ่งจะต้องเป็นคำถามเกี่ยวกับศาสนา อาจจะมีบางคำถามที่เป็นการเซ้าซี้มากเกินไปหรือส่วนตัวมากเกินกว่าจะตอบได้ เพื่อป้องกันไม่ให้มีคนไม่พอใจ ให้ตั้งกฎก่อนที่จะเริ่มเล่นเกม กฎง่ายๆ ก็เช่น คนตอบสามารถข้ามคำถามได้ แต่จะต้องตอบคำถามอื่นแทน หรือคนตอบสามารถข้ามคำถามได้ แต่ก็จะหมดสิทธิ์ในการถามคำถามคนตอบคนถัดไป ในการเริ่มต้นถามคำถามนั้น ให้ถามคำถามพื้นฐานก่อน เช่น สีที่ชอบ คนดังที่แอบชอบคนแรก หรือถามว่าเขาโตที่ไหน ตอนแรกคุณต้องถามคำถามสั้นๆ ง่ายๆ ก่อนเพื่อสร้างความไว้ใจระหว่างคนถามและคนตอบ  ถามคำถามเกี่ยวกับ “ความชอบ” เช่น “อายุเท่าไหร่ที่คุณชอบ” “คุณชอบไปที่ไหน” “ส่วนไหนของการไปโรงเรียนที่คุณชอบ” “คุณชอบเดินทางโดยวิธีไหน” ถามคำถาม “ถ้าหาก” คุณสามารถถามได้ว่า “ถ้าหากคุณสามารถย้อนไปในช่วงเวลาไหนก็ได้ในอดีต” “ถ้าหากคุณบินได้ล่ะ” “ถ้าหากคุณมีนิ้วมืออยู่ที่เท้า และนิ้วเท้าอยู่ที่นิ้วมือล่ะ” พอคุณอุ่นเครื่องด้วยคำถามพื้นฐานไปแล้ว คุณก็สามารถถามคำถามที่ส่วนตัวมากขึ้นกว่าเดิมได้ หรือคุณอาจจะแค่ต่อยอดจากคำถามที่คุณถามไปแล้วและคำตอบที่คุณได้รับก็ได้  ในการต่อยอดจากคำตอบที่คุณได้รับ ให้นำคำตอบมาตั้งเป็นคำถามใหม่ เช่น “สิ่งที่คุณกลัวที่สุดคือแมงมุม แล้วคุณจะทำยังไงถ้าคุณย้ายเข้าไปอยู่ในบ้านที่มีแมงมุมเต็มไปหมด” ในการต่อยอดถามคำถามที่เป็นส่วนตัวมากขึ้น คุณก็อาจจะถามประมาณว่า “คนในอดีตหรือปัจจุบันที่คุณอยากพบมากที่สุดคือซูซาน บ. แอนโธนี ทำไมเธอถึงสำคัญกับคุณ” บางคำถามก็เป็นคำถามง่ายๆ (เช่น “หนังเรื่องโปรดของคุณคืออะไรและทำไม”) แต่ก็อาจจะมีบางคำถามที่ต้องคิดสักหน่อยก่อนตอบ แม้ว่าคุณจะถามคำถามจริงจัง ก็ให้ถามคำถามที่คนตอบต้องใช้ความคิดสร้างสรรค์หรือกึ๋นในการตอบ  ถามคำถามไร้สาระ เช่น “ช่างตัดผมให้ช่างตัดผมคนอื่นตัดผมให้หรือตัดผมเอง” หรือ “ถ้ารถพยาบาลบังเอิญชนคนบาดเจ็บระหว่างทางไปช่วยชีวิตคนอื่น หน่วยกู้ชีพจะช่วยใคร” คุณสามารถถามคำถามจริงจังได้เหมือนกัน เช่น “ถ้าโลกกำลังจะแตกและคุณสามารถช่วยชีวิตคนได้หนึ่งคน คุณจะช่วยใคร” หรือ “ถ้าความสัมพันธ์ของคุณเริ่มกระท่อนกระแท่น คุณจะทำอะไรเพื่อรักษาความสัมพันธ์นั้นไว้” ไม่ว่าคุณจะเล่นเกมนี้กับเพื่อนหรือคนรัก คุณก็สามารถเรียนรู้เกี่ยวกับครอบครัวและภูมิหลังของอีกฝ่ายได้เสมอ การถามเกี่ยวกับครอบครัวช่วยให้คุณรู้จักนิสัยใจคอและประเพณีของอีกฝ่าย และการถามเกี่ยวกับภูมิหลังของเขายังช่วยให้คุณเข้าใจความแตกต่างทางวัฒนธรรมหรือความคิดที่น่าสนใจของเขาอีกด้วย  สำหรับคำถามเกี่ยวกับครอบครัว ก็ให้ถามคำถาม เช่น “ใครเลี้ยงคุณมา” “ครอบครัวของคุณสนิทกันระหว่างที่คุณเติบโตมาหรือเปล่า” “คุณมีประเพณีพิเศษในช่วงวันหยุดนักขัตฤกษ์หรือเปล่า” สำหรับคำถามเกี่ยวกับภูมิหลัง ก็ให้ถามคำถาม เช่น “คุณรู้หรือเปล่าว่าบรรพบุรุษของคุณมาจากไหน” “ช่วงที่คุณโตมาคุณได้เฉลิมฉลองวันหยุดนักขัตฤกษ์พิเศษๆ บ้างไหม” เวลาที่ถามคำถามเกี่ยวกับครอบครัวและภูมิหลัง อย่าลืมแสดงความอ่อนโยนด้วย เพราะทั้งสองเรื่องเป็นหัวข้อที่เป็นเรื่องส่วนตัวมากๆ ต้องอาศัยความเมตตาและการเปิดใจ คำถามเกี่ยวกับความรักในอดีตเป็นคำถามที่อาจจะไร้สาระ สนุก หรือให้ข้อมูลก็ได้ เวลาที่ตัดสินใจว่าคำถามเกี่ยวกับความรักในอดีตประเภทไหนที่คุณจะถาม ให้พิจารณาถึงบรรยากาศของเกมด้วย คุณเล่นเกมนี้เพื่อที่จะเชื่อมโยงกับอีกฝ่ายให้ลึกซึ้งยิ่งขึ้น หรือคุณแค่เล่นแก้เบื่อในวันหยุดสุดสัปดาห์  ถ้าคุณอยากจะเชื่อมความสัมพันธ์กับอีกฝ่ายให้ลึกซึ้งยิ่งขึ้น คุณอาจจะถามคำถาม เช่น “จูบแรกของคุณคือกับใคร” “เดตไหนที่เป็นเดตที่ดีที่สุดของคุณ และทำไมมันถึงเป็นเดตที่ดีที่สุด” “คุณมีสิ่งที่อยากทำในจินตนาการไหม” ถ้าคุณถามคำถามไร้สาระ คุณก็อาจจะถามคำถาม เช่น “จูบที่กระอักกระอ่วนที่สุดของคุณคือตอนไหน” “คุณเคยจามใส่หน้าคนที่คุณคุยๆ กันอยู่หรือเปล่า” “คุณควรรอนานแค่ไหนกว่าคุณจะสามารถผายลมต่อหน้าคนรักได้” เวลาที่ถามคำถามเกี่ยวกับเป้าหมายและความปรารถนา คุณต้องละเอียดอ่อนประมาณนึง เพราะคุณต้องไม่หัวเราะหรือเห็นว่าความฝันของอีกฝ่ายเป็นเรื่องไร้สาระ เวลาถามคำถามประเภทนี้ คุณสามารถถามแบบสนุกๆ ได้ แต่อย่าล้อเลียนคำตอบของอีกฝ่าย  คำถามสนุกๆ ก็เช่น “ตอนคุณอายุ 5 ขวบคุณอยากเป็นอะไร” “คุณคิดว่าตัวเองจะอยู่ตรงไหนในอีก 10 ปีข้างหน้า” “วันข้างหน้าคุณอยากเป็นคนดังมั้ย” คำถามเกี่ยวกับเป้าหมายที่จริงจังมากขึ้นอาจจะเป็นคำถาม เช่น “สิ่งที่คุณอยากได้มากที่สุดในโลกคืออะไร” “ถ้าคุณสามารถทำอะไรก็ได้โดยที่ไม่ต้องกังวลเรื่องเงินและการใช้ชีวิต คุณจะทำอะไรและเพราะอะไร”
กำหนดลำดับ “คนตอบคำถาม”. ผลัดกันถามคำถาม. เปลี่ยนคนตอบคำถาม. ตกลงเรื่องขอบเขตสำหรับก่อนและหลังจบเกม. เลือกว่าใครจะเป็นคนตอบคำถามก่อน. ถามคำถาม. เป็นฝ่ายตอบคำถามบ้าง. เลือกคนที่จะมาตอบคำถาม. ระบุว่าคุณอยากรู้อะไรบ้าง. เขียนรายการคำถาม. คำนึงถึงสถานการณ์. แสดงการให้เกียรติ. ระบุคำถามที่ล้ำเส้น. กำหนดกติกาในการข้ามคำถาม. ถามคำถามพื้นฐาน. ต่อยอดจากคำถามที่ถามไปแล้ว. ถามคำถามที่ต้องตอบแบบสร้างสรรค์. ถามเกี่ยวกับครอบครัวและภูมิหลัง. ถามเกี่ยวกับความรักในอดีตและความสนใจ. ถามเกี่ยวกับเป้าหมายและความปรารถนา.
https://www.wikihow.com/Play-21-Questions https://www.wikihow.com/Play-21-Questions https://www.wikihow.com/Play-21-Questions https://www.wikihow.com/Play-21-Questions
Playing In a Group Playing With Two People Understanding the Game Asking Questions